**E L Ő T E R J E S Z T É S**

**Mindszentkálla Községi Önkormányzata Polgármesteri döntéshez**

**Tárgy: Temetői díjak felülvizsgálata**

**Előkészítette:** Nagy Éva ügyintéző

 Jogszabállyal nem ellentétes

 …………………………………

 dr. Szabó Tímea

 jegyző

A temetőkről és a temetkezésről szóló 1999. XLIII. tv. 41. § (3) bekezdésében található felhatalmazás alapján a települési önkormányzat a temetővel kapcsolatos díjakról az alábbiak szerint rendelkezik:

***„40. §***

*(2) A temető tulajdonosa, köztemető esetén az önkormányzat a temető üzemeltetésével és fenntartásával kapcsolatosan felmerült szükséges és indokolt költségek alapján állapítja meg*

*a) a temetési hely, illetőleg az újraváltás díját,*

*b) a temetkezési szolgáltatók kivételével a temetőben vállalkozásszerűen munkát végzők által fizetendő temetőfenntartási hozzájárulás díját,*

*c) a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díjat,*

*d) a temetőbe való behajtás díját.*

*(3) A (2) bekezdésben meghatározott díjfajtákon belül a köztemetőkre vonatkozó díjak mértékét az önkormányzat rendeletben állapítja meg. A díjmértékeket évente felül kell vizsgálni.*

*(4) Az egyes díjfajtákon belül a temetőben vállalkozásszerűen munkát végzők által fizetendő temetőfenntartási hozzájárulási díj mértéke az adott évben az egyes sírhelyekre megállapított megváltási díjtételek egyszerű számtani átlagának 5%-át nem haladhatja meg.*

*(5) A települési önkormányzat képviselő-testülete, fővárosban a közgyűlés a díj megállapításakor kikéri a fogyasztók területileg illetékes érdekképviseleti szerveinek véleményét.*

*(6) A temető üzemeltetője a szabályzatban megállapított díjakon felül más díjat nem állapíthat meg. Nem szedhető díj a temetőlátogatásért, a temetői utak használatáért és a temetési hely gondozásához igénybe vett vízért.”*

Fentiek alapján tehát a temetővel kapcsolatban 4 féle díj állapítható meg:

1. a temetési hely, illetőleg az újraváltás díja,
2. a temetkezési szolgáltatók kivételével a temetőben vállalkozásszerűen munkát végzők által fizetendő temetőfenntartási hozzájárulás díja,
3. a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díj,
4. a temetőbe való behajtás díja

A díjak megállapításának alapja a temető üzemeltetésével és fenntartásával kapcsolatosan felmerült szükséges és indokolt költségek.

A díjakat rendeletben kell megállapítani, és évente felül kell vizsgálni. A díj megállapításakor ki kell kérni a fogyasztók területileg illetékes érdekképviseleti szerveinek véleményét.

Mindszentkálla Község Önkormányzata Képviselő-testületének a temetőkről és a temetkezésről szóló 11/2005. (XII. 23.) önkormányzati rendelete 1. számú melléklete jelenleg az alábbi díjakat tartalmazza:

***„1.Temetési helyek megváltási díjai:***

*1.1 Sírbolt 60 évre*

*1.1.1. 2 személyes 150.000,- Ft*

*1.1.2. 4 személyes 240.000,- Ft*

*1.2 Felnőtt sírhely 25 évre*

*1.2.1. 1 személyes 24.000,- Ft*

*1.2.2. 2 személyes 36.000,-*

*1.3 Gyermeksírhely (18 éves korig) 25 évre 0,- Ft*

***2. A temető fenntartási hozzájárulás:***

*2.1. Vállalkozásszerűen munkát végzők által fizetett 1.000,- Ft/alkalom*

*2.2. Új síremlék felállítása esetén 10.000,- Ft/emlékmű*

***3.A temetkezési szolgáltatók által fizetendő létesítmény igénybevételi díj***

 *5000,- Ft/ alkalom*

***4.A temetőbe való behajtás díja***

 *0,- Ft*

***5. A sírhely megváltási díja a mindszentkállai állandó lakhellyel rendelkező elhunyt esetében a megállapított díj 60%-a”***

A temető fenntartásával és üzemeltetésével kapcsolatban felmerült költségek:

2018. évben (tényadat): 14.916 Ft

2019. évben (tényadat): 805.205 Ft

2020. évben tervezett: 100.000 Ft

A korábbi években igény merült fel az egyre sűrűbben jelentkező rátemetés szabályozására, illetve díjainak megállapítására. A rendelet szövegébe és mellékletébe még nem kapott helyet a rátemetés feletti rendelkezésre jogosító szabályok kialakítása, illetve az azzal kapcsolatos díjak megjelölése.

Abban az esetben, ha ezek a szabályozások igényként jelentkeznek erről dönteni szükséges.

A felülvizsgálat eredményeként amennyiben a rendeletben meghatározott a díjak módosítása válik szükségessé, úgy azt előzetesen véleményeztetni kell a fogyasztók területileg illetékes érdekképviseleti szervével, ezért most célszerű a módosítási szándékról határozatot hozni, mely alapján (módosítási szándék esetén) a díjak véleményeztetésre kerülnek, és a következő testületi ülésre a rendelet módosítás beterjesztésre kerül.

***Határozati javaslat:***

**MIDNSZENTKÁLLA KÖZSÉG ÖNKORMÁNYZATA POLGÁRMESTERÉNEK**

**…/2020. (….) HATÁROZATA**

***A temetővel kapcsolatos díjak felülvizsgálatáról***

A veszélyhelyzet kihirdetéséről szóló 40/2020. (II. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján Mindszentkálla Község Önkormányzata Képviselő-testületének hatáskörét gyakorolva a temetőkről és a temetkezésről szóló 11/2005. (XII. 23.) önkormányzati rendeletében szabályozott, a temetővel kapcsolatos díjakat felülvizsgáltam, és megállapítom, hogy:

1. a díjakat módosítani nem kívánom
2. a díjakat az alábbiak szerint kívánom módosítani:

……………………………………………………………………………………………………………………………………………………………………………………………………

Felkérem a jegyzőt a szükséges véleményeztetési eljárás lefolytatására, valamint arra, hogy a rendelet módosításának tervezetét terjessze a Képviselő-testület elé.

*Felelős:* dr. Szabó Tímea, jegyző

*Határidő:* a következő tervezett testületi ülés

Mindszentkálla, 2020. június 17.

 Csombó Zoltán

 polgármester